Starši móža so nowosćow nasrěbać a wo swojich nazhonjenjach rěčeć
Chrósćicy/Budyšin (SN/MiR). Postupowanje při zwoprawdźenju koncepcije 2plus na serbskich a serbšćinu wuwučowacych šulach je zasadny wobsah fachoweho dnja 2plus. Lětuše zarjadowanje přichodny kónc tydźenja steji pod hesłom „Diskursy pozbudźowaca wučba – empatiska a za žiwjenje wuznamna“. Regionalna wotnožka Sakskeho krajneho zarjada za kubłanje a šule (LaSuB) fachowy dźeń w kooperaciji z Budyskim Rěčnym centrumom WITAJ w nadawku Sakskeho ministerstwa za kubłanje při- a wuhotuje.
Koparski derby w RadworjuRunje w najnjepřijomnišim wokomiku přijědu do Radworja na serbski derby Sokoljo z Ralbic, dokelž njeje młody Radworski cyłk dotal w aktualnej hrajnej dobje žanu z wosom hrow dobyć móhł. Nimo toho nastupi z Ralbičanskim cyłkom w Radworju mustwo, kotrež je so zašłu njedźelu přećiwo Bukecam blamowało. Sudnik Robert Heinrich zahwizda duel njedźelu w 15 hodź. Dale hraja:20.10. 15:00 Módro-běli Kulow – SG Großnaundorf20.10. 15:00 Rakečanske ST – TSV Połčnica21.10. 12:30 SJ Chrósćicy II – Wojerowski FC II21.10. 14:00 ST Marijina hwězda – HZ Rakecy II/Šćeńca21.10. 15:00 SJ Chrósćicy – TSV Rotacija Drježdźany21.10. 15:00 SJ Njebjelčicy – SV Haselbachtal21.10. 14:00 ST Hlinowc – SJ Njebjelčicy IISerbski derby při zelenych blidachDruhe blidotenisowe mustwo Viktorije Worklecy, kotrež hraje w prěnjej wokrjesnej klasy stafla 4, nastupi wutoru, 23. oktobra, w 19.30 hodź. doma we Worklecach přećiwo rezerwje ST 1922 Radwor. Wobaj cyłkaj staj dotal štyri króć h ...
Na połkupje Krim žaruja wo wopory masakra na šuli z cyłkownje 20 mortwymi. Zawčerawšim, srjedu, bě 18lětny wučomnik w połowanskej šuli w měsće Kerč na šulerjow a wučerjow třělał a so po tym sam morił. Postupowanje młodostneho přirunuja ze šulskimi masakrami w USA. Foto: dpa/Maxim Grigorjew
Magacin Łužyca w RBBPodstupim. Jutře wusyłaja w telewizijnym sćelaku RBB w 13.30 hodź. połhodźinski delnjoserbski oktoberski magacin Łužyca. Wěnuja so w přinoškach nimo wuhlowej jamje Choćebuz-sewjer a dalšemu tež iniciatiwje „Serbski sejm“ .Nazymski koncertRadwor. Skupina Wólbernosće wuhotuje zajutřišim, 21. oktobra, w Radworskim hosćencu „Meja“ w 15.30 hodź. nazymski koncert. Do programa su hosćo na zhromadne kofejpiće přeprošeni.Swjedźenski tydźeńWojerecy. Wojerowska chorownja swjeći lětsa swój 120lětny klinikowy jubilej. K tutej přiležnosći přewjedźe so wot 22. do 26. oktobra swjedźenski tydźeń. Wšědnje su zajimcy wot 16 hodź. na přednoški wo diagnosticěrowanju, lěkowanju a terapijach přeprošeni.Staršiski wječorkChrósćicy. Dźeń do 3. fachoweho dnja 2plus wotměje so pjatk, 26. oktobra, w 19.30 hodź. w Chróšćanskej wjacezaměrowej hali „Jednota“ staršiski wječor pod hesłom „Wučba – empatiska a wuznamna za žiwjenje“. Porěči k reformaciji ...
Dźensa před 60 lětami podaštaj so Jan Wowčerk ze Šunowa a Marja Wjacławkec z Konjec do Ralbic na stawnistwo a zwěrowaštaj so hamtsce. 21. oktobra 1958 spožči jimaj farar Jakub Žur w Ralbičanskej wosadnej cyrkwi sakrament mandźelstwa. Zajutřišim zhladujetaj zhromadnje z přiwuznymi a mnoho přećelemi na žadnym dejmantnym kwasnym jubileju na to rjane a spomóžne minjenych šěsć lětdźesatkow. Někotružkuli ćežu staj na nic přeco hładkim žiwjenskim puću w mjezsobnej lubosći a dowěrje jedyn druhemu pomhajo přewinyłoj.Dźensa z dejmantami pyšena jubilarka Marja narodźi so 5. awgusta 1935 do Wjacławkec swójby w Konjecach, hdźež zastupi 1941 do šule. Za čas dźěćatstwa dožiwi surowosć wójny. Kajkosće kaž skromnosć, agilnosć, přećelne wustupowanje a runje tak swój kruty narodny a nabožny rjap je sej do dźensnišeho zachowała. Wuchodźiwši šulu dźěłaše w domjacym ratarstwje a něšto časa tež w Budyskej chorowni swj. Bena, hdźež je sej warjenje přiswojiła. ...
Pod titlom „MineLife“ su wčera we Wochožanskim parku błudźenkow pućowansku wustajeńcu wo stawiznach, wuwiću a perspektiwje hórnistwa w namjeznym regionje wotewrili.Wochozy (AK/SN). „Sym połna nadźije, zo sposrědkujemy z pućowanskej ekspoziciju inspiraciju k rozmyslowanju. Njech je to zakład dalšeho zhromadneho skutkowanja“, dr. Miranda Ptak, wiceprezidentka Wrócławskeho hórniskeho zarjada na wotewrjenskim zarjadowanju podšmórny. Wochožanski park błudźenkow je hač do 15. nowembra prěnja stacija wustajeńcy. Přehladka nasta jako zhromadny projekt Sakskeho wyšeho hórnistwoweho zarjada, wobwodneho hórnistwoweho zarjada Wrócław, wyšeho hórnistwoweho zarjada Katowice a maršaloweho zarjada delnjošleskeho wójwodstwa. Financowanje bě so přez spěchowanski program „Ziel 3. Interreg Pólska-Sakska“ zmóžniło. Hač do kónca lěta 2020 projekt traje.
Měrko Šołta z Budyšina: Serbski sejm – nowa šansa abo spočatk kónca?Wěsty njeměr knježi tuchwilu w Budyskim Serbskim domje. Něšto so hiba, ale nic w nim. Něšto nowe serbske chce so załožić, a to bjez wotžohnowanja zarjada abo samo zwjazkoweho předsydstwa. Serbja maja sej swój sejm wolić. Wězo je to najprjedy jónu jeno zhromadźenstwo, něšto, štož ma a budźe so hakle skonstituować. Čehodla pak tajke přećiwnistwo? Čehodla sobu nječinja? Někotři maja tele wólby skoro za statnu aferu.Wšelacy hižo nětko sejmej wumjetuja, zo njebudźe serbski dosć – cyła Domowina wobsteji hižo po połojcy z němsce rěčacych Serbow – a zo njebudźe jednanska rěč serbska – w zwjazkowym předsydstwje wjetšina sobustawow ze srjedźneje a Delnjeje Łužicy lědma něšto zapřimnje, hdyž so tam hornjoserbscy mjez sobu wurěčuja – atd. Dale šěri so strach před němskej zjawnosću – zo móhli Němcy přewjele zhonić wo serbskej realiće, serbskich wobstejnosćach, snano samo napřećiwnych měnjenjach. A to w medijowym lětstotku! ...
Na wopyće pola organista Chrystofa Mikławška w Serbskich PazlicachKralownu instrumentow wobknježić je wulki dar. Dobry interpret zamóže přez nju ludźom do duše rěčeć, jich emocionalnje pozbudźeć a sensibilizować. Serbske katolske a ewangelske wosady smědźa zbožowne być, zo maja wuběrnych organistow, kotřiž su sej na hudźbnej šuli a w priwatnym wukubłanju přiswojili hraće na krasnje klinčacym instrumenće.Mjez tymi, kotřiž zamóža jako interpreća technisce a sensibelnje hudźbu pišćelow kemšerjam a připosłucharjam do wutroby rěčeć dać, je bórze 35lětny Chrystof Mikławšk ze Serbskich Pazlic. W dźěłarni jeho rjaneho, nowonatwarjeneho swójbneho domu hnydom začuwaš, zo je młodemu Serbej a nanej třoch dźěći – dźewjećlětneje Heleny, sydomlětneje Luizy a dwulětneho Gabriela – hudźenje jara wažny žiwjenski eliksěr. Tutón zaćišć zwuraznjeja tam tři keyboardy, na blidźe ležace noty, při blidźe stejacy akordeon, na kamorje tačele a tačelak. ...
„Hornjołužiska knižna nazyma“ rěka zarjadowanje, kotrež předewzaće Lubijska kulturna a dalekubłanska towaršnosć a Dittelsdorfske Hornjołužiske nakładnistwo sobotu w Žitawje wuhotujetej. Tež Ludowe nakładnistwo Domowina budźe tam z hosćom. Bosćan Nawka je so ze sobudźěłaćerjom Smolerjec kniharnje Měrćinom Korjeńkom, kotryž je ze stron LND za koordinaciju zamołwity, rozmołwjał.Knježe Korjeńko, wo čo so při „Hornjołužiskej nazymje“ jedna?M. Korjeńk: Dokelž wuhotuja zarjadowanje lětsa prěni raz, móžemy jenož prajić, što je zakładna mysl: Skićić zajimcam přiležnosć, wosobinsce wobhonić so wo portefeuillu kaž tež nowostkach regionalnych nakładnistwow a wuměnić so z tudyšimi kulturnymi akterami.Čehodla so na zarjadowanju wobdźěliće?
Kabul/Praha (ČŽ/K/SN). W Afghanistanje je přez ataku nadpadnikow z bombu w awće pjeć čěskich wojakow zranjenja poćerpjeło, jedyn z nich ćežke. Jeho su mjeztym dwójce operowali, a po hódnoćenju lěkarjow njeje hižo strach wo jeho žiwjenje. Třoch zranjenych su z chorownje zaso pušćić móhli, jedyn dyrbi dalšeho wobkedźbowanja dla hišće w njej wostać. Načolnik čěskeho generalneho staba Aleš Opata zdźěli, zo nadpad talibanskich atentatnikow w ciwilnym awće njedaloko zepěranišća Bagram njeje wuraznje na čěsku motorizowanu patrolju zaměrjeny był, ale prosće na kolonu wozydłow kontingenta NATO, na kotrejež čole su ameriscy wojacy jěli. Na internetowej stronje čěskeho wójska je zhonić, zo přebywaše spočatk oktobra w kraju pod Hindukushom 346 čěskich wojakow. Předwidźane je, pósłać tam dalšich z nadawkom wuwučować afghaniskich wojakow we wobchadźenju z najwšelakorišimi modernymi brónjemi. Talibanojo maja wukrajnych wojakow za zadobywarjow a njepřećelow. ...
Z přiwzaćom nowych čłonow, zhromadnej wječerju a zabawu je Lipšćanske studentske towarstwo Sorabija tele dny w swojim internaće kermušku swjećiło. Mjez hosćimi běchu zastupjerjo spřećeleneho studentskeho towarstwa Destille. Jich wosebity darik bě drjewjana tafla, do kotrejež běchu dźěrki točili a tak emblem Sorabije z rapakom stworili. Foto: Matej Dźisławk
knc_Latn hrv_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn